সাইফুর রহমান বলেন, সিকিউরিটিজ অ্যান্ড এক্সচেঞ্জ কমিশন আইন অনুযায়ী প্রতিষ্ঠানটির জন্ম হয়। ধীরে ধীরে হলেও কমিশন আজ একটি শক্ত ভিত্তির ওপর দাঁড়িয়েছে। বিশ্বের সিকিউরিটিজ অ্যান্ড এক্সচেঞ্জ কমিশনের সংগঠন ইন্টারন্যাশনাল অর্গানাইজেশন অব সিকিউরিটিজ কমিশনস (আইওএসসিও) প্রথম শ্রেণির বা ‘এ’ ক্যাটাগরি মর্যাদা পেয়েছে। কমিশন পুঁজিবাজারের স্বচ্ছতা ও জবাবদিহির সঙ্গে রেগুলেশন ও সুশাসন নিশ্চিত করছে।